ΓΡΑΠΤΗ ΕΡΩΤΗΣΗ P-3313/00

υποβολή: Gianfranco Fini (UEN) προς την Επιτροπή

(18 Οκτωβρίου 2000)

Θέμα: Η σύνοδος κορυφής του Μπιαρίτς και το επείγον ζήτημα της παιδοφιλίας

Η ανάγκη επαναπροσέγγισης πολίτη και θεσμικών οργάνων καθιστά αναγκαία την εστίαση της προσοχής των αρχών στα προβλήματα που αφορούν τα πιο στοιχειώδη συμφέροντα του πολίτη. Αν και η θεσμική μεταρρύθμιση και οι μελλοντικές διευρύνσεις της Ένωσης αποτελούν, αναμφίβολα, ζητήματα που δεν μπορούν να αφήσουν αδιάφορους τους πολίτες, τα ζητήματα της καθημερινής ζωής πρέπει επίσης να ωθούν τις αρχές να αφιερώνουν προσοχή σε προβλήματα που θίγουν την ευαισθησία των πολιτών. Το λυπηρό φαινόμενο της παιδοφιλίας έχει, για παράδειγμα, λάβει στο μεταξύ ανησυχητικές διαστάσεις. Η ανακάλυψη στο διαδίκτυο τοποθεσιών παιδοφιλικού και πορνογραφικού περιεχομένου, στις οποίες αναφέρεται, μεταξύ άλλων, το όνομα ευρωπαϊκή ένωση, πρέπει να καταστήσει σαφή στους αρχηγούς κρατών και κυβερνήσεων που θα συναντηθούν στο Μπιαρίτς το βαθμό εξάπλωσης του φαινομένου και να τους ωθήσει να δρομολογήσουν επιτέλους τη θέσπιση νομοθεσίας που να ρυθμίζει τη χρήση των τηλεματικών μέσων.

Θα ήθελα να ρωτήσω το Συμβούλιο εάν εξετάζει το ενδεχόμενο να επιστήσει την προσοχή των αρχηγών κρατών και κυβερνήσεων στα εξής ζητήματα:

1. τη σταθερά αυξανόμενη διάδοση των τοποθεσιών παιδοφιλικού περιεχομένου μέσω του διαδικτύου, οι οποίες, σύμφωνα με τη νομοθεσία των κρατών μελών, είναι παράνομες,

2. την ανάγκη θέσπισης νομοθετικής ρύθμισης που να παρεμποδίζει την ελεύθερη πρόσβαση σε τοποθεσίες αυτού του είδους,

3. και την ανάγκη θέσπισης νομοθεσίας που να ανακηρύσσει παράνομη τη συνήθεια να χρησιμοποιούνται σε τοποθεσίες αυτού του είδους ονόματα προσώπων τα οποία αγνοούν την παράνομη αυτή χρήση του ονόματός τους και ονόματα θεσμικών οργάνων (Επιτροπή, Ευρωπαϊκή Ένωση κλπ.) ως δόλωμα για να προσελκύσουν πελάτες που δε συνηθίζουν να επισκέπτονται τις τοποθεσίες αυτές.

Απάντηση του κ. Vitorino εξ ονόματος της Επιτροπής

(30 Νοεμβρίου 2000)

Η Επιτροπή από πολύ καιρό ανησυχεί σχετικά με τη διάδοση παιδοφιλικών εικόνων και ειδικά της παιδικής πορνογραφίας στο διαδίκτυο. Για την καταπολέμησή της προτείνεται ένα πολυετές κοινοτικό πρόγραμμα δράσης για την προώθηση της ασφαλούς χρήσης του Internet εναντίον του παράνομου και επιβλαβούς περιεχόμενου στα ολικά δίκτυα(1). Το πρόγραμμα αυτό εγκρίθηκε από το Συμβούλιο και το Ευρωπαϊκό Κοινοβούλιο στις 25 Ιανουαρίου 1999(2). Το πρόγραμμα δράσης προσφέρει στήριξη σε τέσσερις τομείς: ευρωπαϊκό δίκτυο hotlines, αυτορρύθμιση από τη βιομηχανία, φιλτράρισμα και τέλος εκτίμηση και πληροφόρηση. Τα κράτη μέλη δεσμεύθηκαν επίσης να παράσχουν ένα κατάλληλο πλαίσιο σύμφωνα με την σύσταση του Συμβουλίου 98/560/ΕΚ της 24ης Σεπτεμβρίου 1998 για την ανάπτυξη της ανταγωνιστικότητας της ευρωπαϊκής βιομηχανίας οπτικοακουστικώνπηρεσιών καιπηρεσιών πληροφόρησης μέσω της προώθησης εθνικών πλαισίων με σκοπό την επίτευξη συγκρίσιμου και αποτελεσματικού επιπέδου προστασίας των ανηλίκων και της ανθρώπινης αξιοπρέπειας(3).

Η κύρια ευθύνη κατά των εκδόσεων με παράνομο περιεχόμενο (συμπεριλαμβανομένης της παιδικής πορνογραφίας) ανήκει στις δικαστικές αρχές των κρατών μελών και εναπόκειται στην κατάλληλη εφαρμογή του νόμου.

Η Επιτροπή αποδίδει μεγάλη σημασία στο να εξασφαλιστεί ότι η Κοινότητα είναι σε θέση να αναλάβει αποτελεσματική δράση κυρίως κατά της παιδικής πορνογραφίας στο διαδίκτυο. Συμμερίζεται την άποψη του Αξιότιμου Μέλους του Ευρωπαϊκού Κοινοβουλίου ότιφίσταται μια σαφής ανάγκη για κοινοτική δράση σε νομοθετικό επίπεδο για να εξασφαλίζεται ότι τα κράτη μέλη έχουν θεσπίσει αποτελεσματικές κυρώσεις για την καταπολέμηση αυτού του σοβαρού εγκλήματος. Η Επιτροπή θα προτείνει φέτος ένα πλαίσιο απόφασης του Συμβουλίου το οποίο, μέσα σε ένα ευρύτερο πλαίσιο, θα περιλαμβάνει διατάξεις για την προσέγγιση των νόμων και των κυρώσεων των κρατών μελών στον τομέα της σεξουαλικής εκμετάλλευσης παιδιών, με ειδική αναφορά στην παιδική πορνογραφία στο διαδίκτυο.

Χρειάζεται καλύτερη εφαρμογή του νόμου, ανταλλαγή πληροφοριών και κατάρτιση για να συμπληρώσουν τις προαναφερθείσες νομοθετικές πρωτοβουλίες. Η Επιτροπή, σε συνεργασία με τα κράτη μέλη και τα άλλα ενεχόμενα μέρη (φορείς του διαδικτύου, hotlines και χρήστες), παρακολουθεί εκ του σύνεγγυς την ανάπτυξη κάθε νέου μέσου για την πρόληψη της διανομήςλικού παιδοφιλικού χαρακτήρα μέσω του διαδικτύου, μέσο που είναι σε συμφωνία με τις βασικές αρχές της ελευθερίας της έκφρασης και του δικαιώματος για σεβασμό της ιδιωτικής ζωής.

Πάντως, το διαδίκτυο είναι ένα συνολικό μέσο και δεν θέτει εθνικά σύνορα. Μέτρα που λαμβάνονται μόνο σε ευρωπαϊκό επίπεδο δεν θα απαγορεύσουν την πρόσβαση μέσω του διαδικτύου σελικό παιδοφιλικού χαρακτήρα εκτός Ευρώπης. Συνεπώς, χρειάζεται αποτελεσματική διεθνής συνεργασία. Όλα τα σχετικά μέρη είναι ήδη ενεργητικά ενεχόμενα σε αυτή τη συνεργασία.

Η τελική ερώτηση του Αξιότιμου Μέλους του Ευρωπαϊκού Κοινοβουλίου αφορά μια πλευρά του προβλήματος του επικαλούμενου cybersquatting (κατάληψη του κυβερνοχώρου), το οποίο περιλαμβάνει περιπτώσεις παραβίασης εμπορικών σημάτων. Η Επιτροπή συμμετέχει ενεργητικά στις διεθνείς προσπάθειες εξάλειψης αυτού του προβλήματος, προσπάθειες που έχουν αναληφθεί κυρίως από την International Corporation for Assigned Names and Numbers (ICANN) και την Παγκόσμια Οργάνωση Πνευματικής Ιδιοκτησίας (ΠΟΠΙ). Οι προσπάθειες αυτές άρχισαν με το πρόβλημα του εμπορικού σήματος, αλλά τώρα επεκτείνονται για να συμπεριλάβουν άλλες κατηγορίες ονομάτων συμπεριλαμβανομένων των ονομάτων λαών και τόπων. Η Επιτροπή θα προτείνει επίσης, στα πλαίσια του ονόματος του χώρου.eu που θα είναι διαθέσιμο το επόμενο έτος, ένα κώδικα συμπεριφοράς που θα έχει ως στόχο την πρόληψη αυτών των καταχρηστικών συμπεριφορών στην Κοινότητα.

(1) ΕΕ C 48 της 13.2.1998.

(2) ΕΕ L 33 της 6.2.1999.

(3) ΕΕ L 270 της 7.10.1998.